****



**Ghid de finanţare**

**Fondul pentru Tineri Bălţi şi Sângerei   
PROGRAMUL DE GRANTURI MICI PENTRU TINERI   
RUNDA III: 2020**

1. **Informaţii generale**

**Fondul pentru Tineri Bălţi şi Sângerei** este un program de finanţare pentru tinerii cu vârsta cuprinsă între 14 și 22 ani din **municipiul Bălți și raionul Sângerei.** Tinerii sunt încurajaţi să iniţieze proiecte prin care să aducă beneficii comunităţii şi în acelaşi timp să îşi dezvolte abilităţi personale de management financiar, leadership şi comunicare.

Dorim să încurajăm în special acele iniţiative care îşi propun un impact pe termen lung şi care sunt concepute având în vedere sustenabilitatea1 acestor proiecte. De aceea, încurajăm proiectele care dezvoltă2 comunitatea de tineri din municipiu, care folosesc finanţarea obţinută din fondul **Fondul pentru Tineri Bălţi şi Sângerei** pentru a crea produse sau servicii inovatoare pentru a răspunde unei nevoi a tinerilor. Iniţiativele trebuie să aibă un impact pe termen lung, inclusiv prin identificarea şi mobilizarea altor resurse din comunitate.

**Fondul pentru Tineri Bălţi şi Sângerei** încurajează, astfel, implicarea tinerilor în viaţa comunităţii prin asumarea unor roluri active care îi responsabilizează şi le oferă, în acelaşi timp, posibilitatea de a petrece timpul liber într-un mod care să îi ferească de atracţii periculoase şi să îi implice în acţiuni pozitive din care au de învăţat.

# Cine poate solicita finanţare în cadrul programului Fondul pentru Tineri Bălţi şi Sângerei?

**Fondul pentru Tineri Bălţi şi Sângerei** este destinat tinerilor cu vârsta cuprinsă între 14 și 22 ani din **municipiul Bălți și raionul Sângerei**. Pentru a putea solicita finanţare, tinerii trebuie să facă parte dintr-o **echipă** (minim 3 persoane), care va fi responsabilă de conceperea ideii de proiect şi implementarea acestuia.

1 Un proiect este considerat sustenabil dacă reuşeşte să identifice şi să mobilizeze resurse din mai multe surse, dacă include activităţi care generează venit financiar (vânzare de diverse produse sau servicii), dacă poate fi continuat sau reeditat.

Echipele de tineri, care intră în competiţia pentru **Fondul pentru Tineri Bălţi și Sângerei** pot fi echipe formate din colegi de clasă sau de liceu, dar şi din grupuri informale, din afara unităţii şcolare, exemplu: cartier, bloc, club sau orice altă organizaţie. Este încurajată, în mod special, formarea de echipe mixte de tineri din punct de vedere al etniei şi al genului.

# Ce proiecte pot fi finanţate în cadrul programului Fondul pentru Tineri Bălţi şi Sângerei?

**Fondul pentru Tineri Bălţi şi Sângerei** finanţează proiecte dezvoltate şi implementate de echipe de tineri.

Proiectele propuse trebuie să se desfăşoare în **municipiul Bălți și raionul Sângerei** şi pot acoperi **orice** domeniu, de la activităţi sportive, artă, ecologie, la sănătate, utilaje și dotații, instalații cu condiţia ca activităţile derulate:

* să răspundă într-un mod inovator unor nevoi identificate la nivelul comunităţii;
* să permită obţinerea unor rezultate clare, vizibile;
* să aibă un impact pe termen lung;
* să ofere condiţii sigure de petrecere a timpului liber pentru tineri;
* să fie antrenante şi plăcute.

Sunt încurajate proiectele care sunt:

* + *inovatoare,*
  + *identifică şi mobilizează şi alte resurse din comunitate.*

# Încurajăm creativitatea şi originalitatea ideilor de proiecte.

1. **Care este procedura de aplicare?**

Echipele de tineri care au o idee de proiect pentru **Fondul pentru Tineri Bălţi şi Sângerei** pot trimite aplicaţiile (formular aplicare si buget) la adresa: [fptbalti@gmail.com](mailto:fptbalti@gmail.com) până la data de **11 septembrie 2020**.

Înscrierea în concurs a unui proiect se face pe baza formularului de aplicare și buget care pot fi descărcate de pe site-ul <http://caromanordngo.weebly.com/programul-de-granturi-mici-2020.html> sau prin e-mail de solicitare - scrieți un mesaj pe poșta sus menționată cu numele:

*”Solicitare formular de aplicare”*, echipa proiectului va revini cu un răspuns în cel mai scurt timp posibil.

Pentru a intra în concurs, echipa aplicantă trebuie să identifice şi să obţină acceptul de colaborare cu o instituție de învățămînt, ONG sau APL. Aceasta va fi gazda proiectului şi a echipei. Finanţarea proiectului se va face printr-un contract încheiat între AO ” Caroma-Nord” şi echipa de implementare.

# Care este suma care poate fi solicitată pentru un proiect?

**Fondul pentru Tineri Bălţi şi Sângerei** poate oferi finanţări cu valoare **maximă de 10 000 lei**

pentru un proiect. Proiectele propuse de echipele de tineri pot însă să fie în valoare mai mare de

10 000 lei, iar în acest caz, solicitantul trebuie să facă dovada diferenţei dintre suma solicitată de la

**Fondul pentru Tineri Bălţi şi Sângerei** şi cea totală necesară proiectului.

Suma solicitată va fi analizată în funcţie de numărul de beneficiari şi rezultatele aşteptate ale proiectului. Sunt încurajate proiectele care au surse de finanțare suplimentare.

Linia de buget pentru **Echipament şi mobilier** (computer, boxă, masă, dulap, etc.) poate fi finanţată doar în proporție de 80% din cheltuielile acestei rubrici, restul vor fi acoperite din alte surse.

**IMPORTANT**: Proiectul Fondul pentru Tineri Bălți și Sîngerei beneficiază de cota TVA0 în baza Hotărârii de Guvern nr. 246 din 08 aprilie 2010.

**Cum se calculează cota TVA0:** Prețul produsului în magazin :6 \*5 = Preț TVA0.

# Care este perioada de realizare a unui proiect?

Data preconizată de începere a proiectelor este 2**1 septembrie 2020.** Proiectele propuse trebuie să fie realizate timp de maxim o lună.

Raportarea rezultatelor şi a modului de cheltuire a finanţării va fi realizată în maxim 10 zile de la **data încheierii perioadei de implementare a proiectului finanţat**.

# Cum se desemnează câştigătorii competiţiei de finanţare Fondul pentru Tineri Bălţi şi Sângerei?

Toate propunerile de proiecte primite până la data limită vor fi analizate şi evaluate de echipa programului **Fondul pentru Tineri Bălţi şi Sângerei**.

Procesul de selecţie a proiectelor va cuprinde trei etape:

* + preselecţia aplicaţiilor pe baza criteriilor de eligibilitate;
  + etapa intermediară în care vor fi realizate interviuri clarificatoare cu aplicanţii: la interviu vor fi invitate doar echipele care vor acumula minim 65 puncte la formularul de aplicare;
  + selecţia finală realizată pe baza criteriilor de selecţie și a rezultatelor obținute la interviu:

1. Punctajul acumulat în baza criteriilor de evaluare: minim 65 de puncte – maxim 100.
2. Punctaj acumulat în cadrul interviului: 10 puncte.

# Criterii de eligibilitate

1. Sunt cel puţin trei tineri implicaţi;
2. Echipa aplicantă este formată din tineri cu vârsta cuprinsă între 16 și 22 ani;
3. Aplicaţia a fost trimisă până la termenul limită - **11 septembrie 2020, ora 23:59;**
4. Există un acord de colaborare cu o insituție: ONG, APL, Instituție de Învățământ;
5. Sunt clare informaţiile primite;

Proiectele, care nu îndeplinesc unul dintre criteriile de eligibilitate menţionate anterior, vor fi respinse. Proiectele, care îndeplinesc toate criteriile de eligibilitate, vor fi acceptate pentru a fi incluse în procesul de selecţie.

# Ce proiecte NU pot fi finanţate în cadrul programului Fondul pentru Tineri Bălţi şi Sângerei?

* Proiecte care nu se înscriu în obiectivele şi activităţile acestui program;
* Proiecte care nu sunt redactate pe baza formularului tip al concursului;
* Cereri de finanţări individuale (ex. burse, sponsorizări pentru călătorii);
* Împrumuturi, cheltuieli retroactive ale unor proiecte încheiate sau în curs de desfăşurare;
* Proiecte de natură politică;
* Proiecte de natură religioasă;
* Proiecte care instigă la xenofobie, rasism, violenţă, ură;
* Proiecte cu mesaj discriminatoriu faţă de anumite categorii sociale/etnice;
* Proiecte care încurajează consumul de alcool/droguri;
* Proiecte iniţiate/implementate de alte categorii de vârstă decât cea a liceenilor.
  1. **Criteriile de selecţie** care vor fi folosite pentru departajarea propunerilor sunt:

|  |  |
| --- | --- |
| **Criterii de evaluare** | **Scor maxim** |
| 1. Evaluarea relevanței/potențialului ideii de proiect | **33** |
| Proiectul contribuie la promovarea/sprijinirea/soluționarea problemelor de tineret | 14 |
| Proiectul este în conformitate cu ghidul de aplicare | 14 |
| Relevanța și calitatea rezultatelor/a impactului estimat al propunerii de proiect | 5 |
| 1. Evaluarea activităților proiectului | **34** |
| Relevanța activităților față de scopul și obiectivele specifice ale propunerii de proiect | 12 |
| Proiectul are la bază o varietate de activități, inclusiv componenta de vizibilitate | 12 |
| Obiectivele proiectului – cît sunt de măsurabile | 10 |
| 1. Evaluarea bugetului propunerii de proiect și capacității echipei | **33** |
| Bugetul este planificat în mod realist și echilibrat | 15 |
| Bugetul corelează cu activitățile propuse | 10 |
| Formularul de buget este completat corect | 8 |
| Echipele care vor acumula minim 65 de puncte vor trece la etapa de interviu.  La acestă etapă, fiecare echipa va primi suplimentar maxim 10 puncte din partea evaluatorilor.  Punctajul final se va forma din suma puntelor acumulate la evaluarea formularului și punctajul acumulat în cadrul interviului. | |

# Proiectele vor primi punctaje şi vor fi finanţate în ordinea punctajului obţinut, până la epuizarea fondului.

Lista de proiecte propuse spre finanţare va fi supusă aprobării finale echipa **Fondul pentru Tineri Bălţi şi Sângerei**

***Notă:*** Fiecare cerere de finanţare va fi evaluată conform criteriilor de evaluare. Decizia comitetului de selecţie a proiectelor nu poate fi contestată. Decizia comitetului de selecţie de a nu acorda finanţare unor idei de proiecte este definitivă.

# Calendarul concursului de finanţare:

|  |  |  |
| --- | --- | --- |
| **Nr.** | **Etapa** | **Perioada** |
| **1** | **Campania de informare online/fizic** | **26 august – 5 septembrie 2020** |
| **2** | **Primirea aplicaţiilor** | **26 august – 11 septembrie 2020** |
| **3** | **Procesul de selectare (preselecţie, interviuri, selecţie**  **finală)** | **12 - 14 septembrie 2020** |
| **4** | **Interviuri cu echipele care au acumulat nr. minim de puncte** | **15 – 18 septembrie 2020** |
| **5** | **Anunţarea proiectelor selectate** | **19 septembrie 2020** |
| **6** | **Semnarea Acordurilor de colaborare** | **21 septembrie 2020** |
| **7** | **Implementarea şi monitorizarea proiectelor** | **21 septembrie – 20 octombrie 2020** |
| **8** | **Realizarea și prezentarea raportului de implementare a proiectului.** | **Pînă la 1 noiembrie 2020** |

* 1. **Managementul proiectelor:**
     1. **Procedura de contractare**

Un acord de colaborare standard, va include propunerea de proiect finală aprobată, bugetul aprobat, lista de rezultate şi calendarul efectuării procurărilor. După semnare, acordul de colaborare devine obligatoriu din punct de vedere juridic între **Fondul pentru Tineri Bălţi şi Sângerei și** grupul de iniţiativă al tinerilor (beneficiar) a cărui proiect a fost selectat pentru finanţare. Prin semnarea acordului de colaborare, beneficiarul acceptă termenii şi condiţiile în care va primi finanţarea şi se angajează să implementeze pe propria răspundere proiectul pentru care primeşte finanţare. În cazul în care proiectul a fost finanţat, solicitantul este invitat să semneze acordul de colaborare în două exemplare în original, în limba română. Odată ce acordul de colaborare este semnat, acesta nu poate fi modificat fără aprobarea prealabilă în scris din partea **Fondul pentru Tineri Bălţi şi Sângerei**.

# Procedura de decontare

Responsabil de efectuarea cheltuielilor prevăzute în acordul de colaborare cu beneficiarul finanţării este **Fondul pentru Tineri Bălţi şi Sângerei**. Beneficiarul finanţării (membrii grupului de iniţiativă) pot identifica singuri sau cu ajutorul reprezentantului **Fondul pentru Tineri Bălţi şi Sângerei** furnizorii de bunuri materiale şi prestatorii de servicii prevăzute în limita bugetului aprobat al proiectului. Decontările pentru bunuri materiale şi servicii se efectuează de către **Fondul pentru Tineri Bălţi şi Sângerei**, după care acestea, în dependenţă de situaţie, sunt livrate în termeni rezonabili beneficiarului.

# Realizarea proiectului

Pe parcursul realizării proiectului, beneficiarul este obligat să informeze **Fondul pentru Tineri Bălţi şi Sângerei** (prin telefon sau e-mail) despre toate evenimentele importante,

care pot influenţa pozitiv sau negativ realizarea proiectului. Orice modificări intervenite în derularea unui proiect în raport cu planul de activităţi aprobat, trebuie să fie explicate, argumentate şi coordonate cu **Fondul pentru Tineri Bălţi şi Sângerei**. Toate publicaţiile (broşuri, ghiduri, pliante, postere, articole în presă) trebuie în mod obligatoriu să fie consultate cu membrii **Fondului pentru Tineri Bălţi şi Sângerei** înainte de a fi printate sau difuzate.

# Cerinţe de raportare

Grupurile de iniţiativă ale tinerilor beneficiare ale Programului de Granturi Mici pentru Tineri vor trebui să prezinte, în termen de 10 zile calendaristice de la data încheierii proiectului, raportul narativ (oferă informaţii despre realizarea proiectului) şi raportul financiar (oferă informaţii despre cheltuielile întreprinse din alte surse în cadrul proiectului). Împreună cu rapoartele se va prezenta:

Câte un exemplar al tuturor materialelor promoţionale realizate pe parcursul desfăşurării proiectului;

* + - * Copii ale articolelor din presă referitoare la proiect;
      * Liste ale participanţilor la acţiuni cu datele lor de contact;
      * Înregistrări video şi audio;
      * Fotografii care să ateste desfăşurarea acţiunilor descrise în proiect.

Liderul, după caz, mentorul grupului de iniţiativă al tinerilor, este responsabil direct de raportare pentru proiect. Acordul de colaborare include cerinţele de raportare pentru fiecare proiect. Toate rapoartele trebuie să fie prezentate în limba română. Grupurile de iniţiativă ale tinerilor, care câştigă finanţarea proiectelor, vor primi modele ale rapoartelor şi instrucţiuni complete despre procesul de raportare.

# 12. Cum pot afla informaţii suplimentare despre finanţarea Fondul pentru Tineri Bălţi şi Sângerei?

Alte detalii privind concursul de proiecte şi programul Fondul pentru Tineri Sângerei şi Bălţi, puteţi obţine prin intermediul solicitărilor la poșta electronică a proiectului: fptbalti@gmail.com

sau puteți intră în legătură directă prin intermediul paginilor noastre de pe Facebook:

[**https://www.facebook.com/FondulpentruTineriBalti/**](https://www.facebook.com/FondulpentruTineriBalti/)și[**https://www.facebook.com/FondulpentruTineriSingerei/.**](https://www.facebook.com/FondulpentruTineriSingerei/)